KS Daily View 29 ธ.ค. 2022
29 ธันวาคม 2565

KS Daily View 29.12.2022 > ติดตามการเปิดประเทศฝั่งจีน กลยุทธ์เน้น Selective SET คาดแกว่งตัวในกรอบ 1635-1650 จุด หุ้นแนะนำวันนี้ EGCO, DOHOME
สรุปตลาดหุ้นเมื่อวาน : ตลาดหุ้นสหรัฐดูเหมือนช่วงปิดปีจะไม่เห็น Santa Rally เห็นได้จากตลาดหุ้นยังแกว่งลงต่อเนื่อง และเมื่อวานดัชนี Dow Jones -1.1%DoD, ดัชนี S&P500 -1.2%, NASDAQ -1.35% โดย Sector ในดัชนี S&P500 กลุ่มที่ปรับลงทุกกลุ่มหลักๆ คือ กลุ่ม Energy -2.2% ปรับลงตามราคาน้ำมันดิบที่อ่อนตัวลง 1.3%, IT -1.64%, Real Estate -1.59% ฯลฯ ส่วนกลุ่มที่ Outperform คือกลุ่ม  Financials -0.42%, Health Care -0.64% ส่วนตลาดหุ้นฝั่งเอเซียดูเหมือนจะ Outperform มากกว่าเห็นได้จากตลาดหุ้นฮ่องกง เมื่อวานปรับขึ้น 1.56% ตอบรับข่าวบวกรัฐบาลเปิดประเทศ คือ ประชาชนไม่จำเป็นต้องแสดงหลักฐานการฉีดวัคซีน (vaccine pass) เข้าสถานที่ เช่นเดียวกับในประเทศ : SET Index เมื่อวานปรับขึ้นต่อและปิด  1647.28 จุด(+0.25%) หุ้นปรับขึ้น MVP+16.96%, AMATA+2.9%,  WHA+4.1%  ส่วนหุ้นที่ปรับลงคือ JTS-4.1%, DELTA-1.7%, MAKRO-1.3%
ประเด็นที่มีผลต่อตลาดหุ้น :
1.) กระแสชาวจีนเร่งซื้อยารักษาCovid, สเปรย์กันโควิด ประเมินผลบวกต่อบริษัทจดทะเบียนในไทย อาทิ  ร้านขายยาและอาหารเสริม อาทิหุ้น HL, MEGA, TIPCO, KISS
2.) ติดตามล่าสุดเมื่อวานสมาคมธนาคารไทย แจ้งธนาคารพาณิชย์เตรียมทยอยปรับขึ้นดอกเบี้ยเงินกู้ 0.40% ต่อปีหลังธปท. ประกาศสิ้นสุดมาตรการลดเงินนำส่งเข้ากองทุนฟื้นฟูฯ กลับเข้าสู่อัตรา 0.46% ต่อปี ตั้งแต่ 1 ม.ค.2023  ในมุมของ KS เราประเมินข่าวดังกล่าวถือว่า In line  ที่เราเคยคาดเนื่องจากธนาคารต่างๆได้บอกไว้เบื้องต้นแล้วตอนประชุมนักวิเคราะห์ที่ผ่านมา   เราประเมินข่าวเป็น Neutral  โดยการขึ้นดอกเบี้ยรอบนี้ จะพอดีกับการส่งผ่านต้นทุน FIDF Fee ที่จะขึ้น 23bpsในต้นปี 2023 ทำให้ไม่เกิด Upside/downside ซึ่งเราได้ใส่ไว้ในประมาณการเราแล้ว  โดยกลุ่มธนาคารยังคงมุมมองเป็น Positive View โดยเลือก TTB, KTB เป็น Top pick เช่นเดิม
ทิศทางตลาดหุ้นไทยช่วงที่เหลือของสัปดาห์
เราประเมินตลาดหุ้นไทยระยะสั้นคาดพักตัวตามต่างประเทศ และหุ้นกลุ่มพลังงาน ,น้ำมัน และตลาดเลือกที่จะกลับมาให้น้ำหนักกับการที่จีนเปิดประเทศเร็วกว่าที่คาด และอาจจะทำให้เกิดความกังวลผู้ติดเชื้อ Covid จะปรับเพิ่มขึ้น   โดยรวมอาจจะจะกด SET Index ระยะสั้น   แต่แนวโน้มยังยังเป็นขาขึ้น ในช่วงต้นปี 2023 ยังคงมุมมอง SET Index คาดแนวต้านสำคัญคือ 1666 จุด เนื่องจากไม่มีปัจจัยสำคัญที่มีผลต่อดัชนีอย่างมีนัยยะ ส่วนแนวรับสำคัญ 1,604 จุด ไม่หลุด   โดยหุ้นที่มีทิศทางผลประกอบการแข็งแกร่ง มีปัจจัยบวกอาทิหุ้นปันผลฯลฯเราแนะนำให้ Let Profit Run ถือข้ามปี
ประเมินตลาดหุ้นไทยวันนี้คาดกรอบ 1635-1650 จุด หุ้นแนะนำ EGCO, DOHOME
Top pick
EGCO(ราคาพื้นฐาน 241.0 บาท)
เราคาดว่ากำไรงวด 4Q22 จะดีขึ้นทั้ง YoY และ QoQ จาก
1.) ค่าเงินดอลลาร์ฯ ที่แตะระดับสูงสุดไปแล้ว (คาดไม่มีผลขาดทุนจาก Fx) เนื่องจาก EGCO มีสัดส่วนหนี้สินในสกุลเงินต่างประเทศระดับสูงและรับรู้ผลขาดทุนจาก Fx ก้อนใหญ่ในช่วง 2 ไตรมาสที่ผ่านมา เราจึงเชื่อว่า EGCO จะไม่รับรู้ผลขาดทุนจาก Fx อีกต่อไป  โดยเงินบาทแนวโน้มแข็งค่า ล่าสุดอยู่ที่ 34.7 บาทต่อดอลลาร์ แข็งค่าเทียบกับสิ้นงวด 3Q22 อยู่ที่ 38.0 บาท โดยทุกๆ 1 บาท ที่เงินบาทแข็งค่าจะส่งผลบวกต่อ Bottom line ราว 8.4%
2.) ช่วงไฮซีซั่นของ Paju ES
3.) EGCO มีงบดุลที่แข็งแกร่งด้วยสัดส่วนหนี้สินสุทธิต่อทุนที่ 0.91 เท่า ในช่วงสิ้นปี 2566 ซึ่งทำให้บริษัทฯ ยังสามารถเพิ่มระดับหนี้สินเพื่อขยายธุรกิจในอนาคตจนกว่าจะถึงระดับที่นโยบายภายในกำหนดไว้ที่ 1.5 เท่า
DOHOME(ราคาพื้นฐาน 17.8 บาท)
เรามีการปรับเพิ่มคำแนะนำเป็น “ซื้อ” จาก “ถือ” ด้วย TP ใหม่ที่ 17.8 บาท จาก 11.8 บาท   แม้ในงวด 4Q22 SSSG พลิกเป็นติดลบที่ 8-9% แต่คาด GPM จะเพิ่มขึ้นเล็กน้อย QoQ ขณะที่กำไรปกติยังถูกกดดันจากค่าใช้จ่ายและการตั้งสำรอง แต่เราประเมินจะเป็นจุดต่ำสุดไปแล้ว และได้สะท้อนไปในราคาแล้ว  โดยเรามีมุมมองเชิงบวกต่อแนวโน้มการฟื้นตัวที่ชัดเจนและแข็งแกร่งในปี 2566  หนุนจาก
1.) คาดรายได้ภาคเกษตรทรงตัวในปี 2566
2.) เข้าสู่ช่วงไฮซีซันสำหรับกิจกรรมก่อสร้างในช่วง 1Q23  ประเมินราคาเหล็กที่คาดจะสูงขึ้น และอัตรากำไรขั้นต้น (GPM) ที่เพิ่มขึ้นจากเงินบาทที่แข็งค่าขึ้นและค่าขนส่งที่ลดลง
รายงานตัวเลขเศรษฐกิจ
วันพฤหัสฯ ติดตามตัวเลข Initial Jobless Claim ของสหรัฐฯ รายสัปดาห์คาด +225K (vs. +216K สัปดาห์ก่อนหน้า) และตัวเลขปริมาณน้ำมันดิบของสหรัฐฯ รายสัปดาห์
วันศุกร์ ติดตามตัวเลข Private Consumption index ของไทยเดือน พ.ย. คาด -0.4% MoM และตัวเลข Chicago PMI ของสหรัฐฯ เดือน ธ.ค. คาด 40 จุด (+7.5% MoM) วันเสาร์ ติดตามตัวเลข NBS Manufacturing PMI ของจีนเดือน ธ.ค. คาด 49.5 จุด (+3.1% MoM) และตัวเลข NBS Non-manufacturing PMI ของจีนเดือน ธ.ค. คาด 48.4 จุด (+3.6% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY